****

**REPUBLIKA HRVATSKA**

**Krapinsko-zagorska županija**

**Općina Hum na Sutli**

**Općinski načelnik**

KLASA: 120-01/24-01/6

URBROJ: 2140-14-03-24-3

Hum na Sutli, 30. rujna 2024.

Na temelju članka 42. Zakona o lokalnoj i područnoj (regionalnoj) samoupravi (»Narodne novine« 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 47. Statuta Općine Hum na Sutli (»Službeni glasnik Krapinsko­ zagorske županije« broj 9/21 ) općinski načelnik Općine Hum na Sutli, dana 30. rujna 2024., godine donosi

**ODLUKU**

**O OBUSTAVI OD PRIMJENE OPĆEG AKTA PREDSTAVNIČKOG TIJELA**

I.

Obustavlja se od primjene Odluka o koeficijentima za obračun plaća službenika i namještenika u Jedinstvenom upravnom odjelu Općine Hum na Sutli, koju je 24. rujna 2024. godine na 25. sjednici usvojilo Općinsko vijeće Općine Hum na Sutli, jer je tom Odlukom povrijeđen Zakon o pravu na pristup informacijama, Zakon o plaćama u lokalnoj i područnoj (regionalnoj) samoupravi te Poslovnik općinskog vijeća Općine Hum na Sutli.

II.

Općinsko vijeće Općine Hum na Sutli dužno je u roku 8 dana od dana donošenja ove Odluke ukloniti uočene nedostatke na način da stavi izvan snage Odluku iz točke I. u cijelosti.

III.

Ako Općinsko vijeće ne postupi na način i u roku koji je naveden u točki II. ove Odluke, općinski načelnik Općine Hum na Sutli će o tome bez odgode obavijestiti nadležno tijelo te mu dostaviti ovu Odluku.

IV.

Ova Odluka objavit će se u »Službenom glasniku Krapinsko-zagorske županije«, a stupa na snagu 8. listopada 2024. godine.

 OPĆINSKI NAČELNIK

 Zvonko Jutriša

**Obrazloženje:**

Na 25. sjednici Općinskog vijeća, koja je održana 24. rujna 2024. godine, na prijedlog Odluke o koeficijentima za obračun plaća službenika i namještenika u Jedinstvenom upravnom odjelu Općine Hum na Sutli, predloženi su odnosno izglasani amandmani na prijedlog Odluke o koeficijentima za obračun plaća službenika i namještenika u Jedinstvenom upravnom odjelu Općine Hum na Sutli protivno volji ovlaštenog predlagatelja te je Općinsko vijeće preuzelo predlagateljsku poziciju i preuzelo ulogu predlagatelja i donositelja odluke, mada je isto protivno važećem pozitivnom propisu odnosno Zakonu o plaćama u lokalnoj i područnoj (regionalnoj} samoupravi i to :

Članak 10.

"Koeficijente za obračun plaće službenika i namještenika u upravnim odjelima i službama jedinica lokalne i područne (regionalne) samouprave određuje odlukom predstavničko tijelo jedinice lokalne i područne (regionalne) samouprave, na **prijedlog župana, gradonačelnika, odnosno općinskog načelnika.**

Koeficijenti za obračun place službenika i namještenika određuju se unutar raspona koeficijenata od 1,00 do 6,00."

- Dakle iz Zapisnika gore navedene sjednice Općinskog vijeća vidljivo je da je predlagatelj općinski načelnik predložio i obrazložio Odluku o koeficijentima za obračun placa službenika i namještenika u Jedinstvenom upravnom odjelu Općine Hum na Sutli sukladno zakonskoj proceduri odnosno članku 10. Zakona Zakon o plaćama u lokalnoj i područnoj ( regionalnoj ) samoupravi.

 - Nadalje iz Zapisnika sa narečene sjednice je vidljivo da predlagatelj odluke nije dobio na uvid pisani amandman člana predstavničkog tijela na prijedlog Odluke niti se je očitovao o istoj pa se nije moglo postupiti sukladno članku 67. Poslovnika općinskog vijeća, odnosno da amandman postane sastavni dio prijedloga odluke, dakle predlagatelj odluke nije ni stavljen u mogućnost da se slozi iii da odbije predloženi amandman.

Kako je utvrđeno da je usvojenim amandmanima na prijedlog Odluke o koeficijentima za obračun placa službenika i namještenika u Jedinstvenom upravnom odjelu Općine Hum na Sutli grubo prekršen Zakon o plaćama u lokalnoj i područnoj (regionalnoj) samoupravi te odredbe Poslovnika Općine Hum na Sutli, to je valjalo temeljem odredbi članka 42. stavka 4. i 5. Zakona o lokalnoj i područnoj (regionalnoj) samoupravi te članka 50. stavka 1. prva alineja Statuta Općine Hum na Sutli, odlučiti kako je u izreci ove Odluke.

**DOSTAVITI:**

JEDINSTVENI UPRAVN I ODJEL OPĆINE HUM NA SUTLI

2. PREDSJEDNIK OPĆINSKOG VIJEĆA OPĆINE HUM NA SUTLI, HUM NA SUTLI 175 , HUM NA SUTLI, 49231